b'\n_START_ARTICLE_\nSA-1 (Apollo)\n_START_SECTION_\nCilji odprave\n_START_PARAGRAPH_\nTo je bil prvi let rakete nosilke Saturn I, prve raketer v dru\xc5\xbeini raket Saturn. Velikost in mo\xc4\x8d rakete sta bili najve\xc4\x8dji do tedaj. Raketa je bila trikrat ve\xc4\x8dja, potrebovala je \xc5\xa1estkrat ve\xc4\x8d goriva in proizvedla je desetkrat ve\xc4\x8d potiska kot raketa nosilka Jupiter-C, ki je v Zemljin tir ponesla prvi ameri\xc5\xa1ki satelit Explorer 1 leta 1958._NEWLINE_NASA se v tem \xc4\x8dasu ni odlo\xc4\x8dila, da bo preskusila vse sisteme v enem poletu. Na\xc4\x8drtovali so da bodo preskusili posamezno stopnjo rakete v lo\xc4\x8denih izstrelitvah, tako da je bila edina \xc5\xbeiva stopnja SA-1 prva stopnja S-1._NEWLINE_Prvi polet so na\xc4\x8drtovali kot preskus zgradbe rakete nosilke med uspe\xc5\xa1nim podorbitalnim poletom. Raketa je nosila nosni del z rakete Jupiter-C.'